

**Қазақстан Республикасының бiлiм беру, мәдениет және денсаулық сақтау ұйымдарын атау мен қайта атау туралы**

Қазақстан Республикасы Үкіметінің 2006 жылғы 9 тамыздағы N 753 Қаулысы

      "Қазақстан Республикасындағы ұйымдарды, темiр жол станцияларын, әуежайларды, сондай-ақ физикалық-географиялық объектiлердi атау мен қайта атаудың және олардың атауларының транскрипциясын өзгертудiң тәртiбiн бекiту туралы" Қазақстан Республикасы Үкiметiнiң 1996 жылғы 5 наурыздағы N 281  қаулысына сәйкес Қазақстан Республикасының Үкiметi  **ҚАУЛЫ ЕТЕДI:**

      1. Осы қаулыға 1-қосымшаға сәйкес бiлiм беру, мәдениет және денсаулық сақтау ұйымдарына белгілi мәдениет қайраткерлерiнiң, ғалымдардың, ақындардың, дәрiгерлердiң, педагогтардың есiмдерi берiлсiн.

      2. Осы қаулыға 2-қосымшаға сәйкес бiлiм беру ұйымдары қайта аталсын.

      3. Осы қаулы алғаш рет ресми жарияланған күнiнен бастап қолданысқа енгізiледі.

*Қазақстан Республикасы*   
*Премьер-Министрі*

Қазақстан Республикасы    
Yкiметiнiң         
2006 жылғы 9 тамыздағы    
N 753 қаулысына       
1-қосымша

**Белгiлi мәдениет қайраткерлерiнiң, ғалымдардың, ақындардың,**   
**дәрiгерлердiң, педагогтардың есiмдерi берiлген бiлiм беру,**   
**мәдениет және денсаулық сақтау ұйымдарының**   
**тiзбесi Алматы облысы бойынша**

      Алакөл ауданы Екпiндi орта мектебiне - профессор, Қазақстан Республикасының еңбек сiңiрген мәдениет қайраткерi Мәлгеждар Әубәкiровтiң есiмi;   
      Қапшағай қаласы Шеңгелдi ауылының N 6 орта мектебiне - тарихшы-ғалым Қадырғали Жалайыридың есiмi;   
      Алакөл ауданы Yшарал қаласының аудандық Мәдениет үйiне - халық әртiсi Зейнеп Қойшыбаеваның есiмi;

**Шығыс Қазақстан облысы бойынша**

      Аягөз ауданының N 1 Баршатас орта мектебiне - Оспанқұл Меңаяқұлының есiмi;

**Алматы қаласы бойынша**

      қалалық клиникалық жұқпалы аурулар ауруханасына - ҚазКСР-iнiң еңбек сiңiрген дәрiгерi Изатима Жекенованың есiмi.

Қазақстан Республикасы    
Үкiметiнiң         
2006 жылғы 9 тамыздағы    
N 753 қаулысына       
2-қосымша

**Қайта аталған бiлiм беру ұйымдарының тiзбесi Алматы облысы бойынша**

      Ескелдi ауданы Матай Байысов ауылының Дзержинский атындағы орта мектебi - халық ақыны Темiрғали Рүстембеков атындағы орта мектеп;   
      Шығыс Қазақстан облысы бойынша Аягөз ауданы Тарбағатай ауылының Октябрь атындағы орта мектебi - Тарбағатай орта мектебi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК